pythainlp/thaigov-v2-corpus-22032023 huggingface dataset:
วันพฤหัสบดีที่ 21 เมษายน 2565
นายกฯ ยินดี ศูนย์ควบคุมและป้องกันโรคสหรัฐฯ "ยกเลิกคำเตือน" ห้ามประชาชนเดินทางมาประเทศไทย ส่งสัญญาณดีต่อภาคการท่องเที่ยว
.....
พลเอก ประยุทธ์ จันทร์โอชา นายกรัฐมนตรี แสดงความยินดี หลังรับทราบว่าศูนย์ควบคุมและป้องกันโรค (Centers for Disease Control and Prevention: CDC) สหรัฐอเมริกา "ยกเลิกคำเตือน" ห้ามประชาชนเดินทางมาประเทศไทยและอีก 89 ประเทศ
.
โดยเป็นการปรับลดคำเตือนจากกลุ่มประเทศที่มีความเสี่ยงจากการแพร่ระบาดของโควิด-19 ระดับสูงสุด ระดับ 4 มาอยู่ที่ระดับ 3 ซึ่งเป็นระดับที่มีคำแนะนำให้ฉีดวัคซีนโควิด-19 ก่อนเดินทางเท่านั้น
.
นายกฯ เห็นว่าการยกเลิกคำเตือนดังกล่าวเป็นปัจจัยบวกและสนับสนุนต่อภาคการท่องเที่ยวของไทย แม้ช่วงที่ผ่าน จะมีคำเตือนประชาชนสหรัฐฯ ห้ามเดินทางมาประเทศไทย แต่นักท่องเที่ยวจากสหรัฐฯ ยังติด 1 ใน 5 ประเทศที่เดินทางเข้ามาประเทศไทยมากที่สุด
.
การที่สหรัฐฯ และหลายประเทศทยอยผ่อนคลายมาตรการการเดินทางของประชาชน จะส่งผลบวกต่อภาคการท่องเที่ยว และสอดคล้องกับแนวนโยบายที่นายกฯ ได้สั่งการให้มีการปรับปรุงมาตรการที่เกี่ยวข้องกับโควิด-19 ซึ่งจะส่งผลดีต่อการใช้จ่ายในประเทศ และทำให้ธุรกิจต่าง ๆ สามารถเดินหน้าต่อไปได้
#ไทยคู่ฟ้า#ร่วมต้านโควิด19
-------------------
วันพฤหัสบดีที่ 4 พฤศจิกายน 2564
รองโฆษกฯ เผย กษ.เร่งจัดระเบียบประมงไทยสอดรับข้อกำหนดคุ้มครองสัตว์ทะเลของสหรัฐ ที่จะมีผลปี66 ยืนยันไม่เป็นอุปสรรคต่อส่งออก
รองโฆษกฯ เผย กษ.เร่งจัดระเบียบประมงไทยสอดรับข้อกำหนดคุ้มครองสัตว์ทะเลของสหรัฐ ที่จะมีผลปี66 ยืนยันไม่เป็นอุปสรรคต่อส่งออก
นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยถึงความพร้อมของประเทศไทยในการปฏิบัติตามกฎหมายสหรัฐอเมริกา ว่าด้วยการนำเข้าสินค้าสัตว์น้ำเพื่อคุ้มครองสัตว์ทะเลที่เลี้ยงลูกด้วยนม (Marine Mammal Protection Act : MMPA ) MMPA ที่จะมีผลบังคับใช้ในปี 2566 ซึ่งทางกระทรวงเกษตรและสหกรณ์ได้มีการดำเนินการให้สอดรับกับกฎหมายดังกล่าวมาอย่างต่อเนื่อง ทำให้มั่นใจได้ว่าไทยสามารถปฏิบัติตามได้อย่างครบถ้วน ทั้งนี้ สหรัฐเป็นประเทศคู่ค้าสินค้าสัตว์น้ำและผลิตภัณฑ์สัตว์น้ำ อันดับ 1 ของประเทศไทย มีมูลค่าสูงถึง 3.99 หมื่นล้านบาท
ในเรื่องนี้ นายเฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ เร่งดำเนินการตามข้อสั่งการพลเอก ประยุทธ์ จันทร์โอชา นายกรัฐมนตรี ได้ให้หน่วยงานที่เกี่ยวข้องดำเนินการจัดระเบียบการทำประมง และแก้ไขปัญหาการทำประมงผิดกฎหมายอย่างยั่งยืนและต่อเนื่อง รวมทั้งให้ความช่วยเหลือดูแลประมงพื้นบ้าน ให้มีความสอดคล้องกับมาตรฐานด้านการประมงขององค์กรระหว่างประเทศ โดยได้รายงานถึงการเตรียมความพร้อมในส่วนที่เกี่ยวข้องกับกฎหมาย MMPA ว่า ได้เร่งขับเคลื่อนการดำเนินการมาตลอด เชื่อมั่นว่า ในวันที่ 1 มกราคม 2566 ซึ่งจะเป็นวันครบกำหนดระยะเวลาผ่อนผัน 5 ปี ของข้อกำหนด MMPA ขององค์การบริหารสมุทรศาสตร์และบรรยากาศแห่งชาติสหรัฐอเมริกา (National Oceanic and Atmospheric Administration : NOAA) สินค้าประมงไทยจะไม่ติดปัญหาในการส่งออกอย่างแน่นอน
ทั้งนี้ ระหว่างช่วงระยะของการผ่อนผัน กระทรวงเกษตรฯ ได้ติดตามการประเมินสถานภาพสัตว์ทะเลเลี้ยงลูกด้วยนม วางระบบรวบรวมข้อมูลสัตว์ทะเลเลี้ยงลูกด้วยนมจากการทำประมง พัฒนากฎระเบียบ ข้อบังคับ หรือมาตรการที่เกี่ยวข้องในการลดการตายและการบาดเจ็บของสัตว์ทะเลเลี้ยงลูกด้วยนมจากการทำประมง เพื่อให้สอดรับกับกฎหมาย MMPA อีกทั้งมีการจัดตั้งคณะทำงานด้านต่างๆ และจัดทำรายงานข้อมูลต่อสหรัฐฯ อย่างต่อเนื่องทุกปี โดยเมื่อปี 2563 คณะกรรมการนโยบายประมงแห่งชาติ ได้แต่งตั้งคณะอนุกรรมการป้องกันและแก้ไขปัญหาผลกระทบของการทำประมงต่อสัตว์ทะเลหายากและสัตว์ทะเลเลี้ยงลูกด้วยนม ซึ่งประกอบด้วย หน่วยงานภาครัฐ ภาคการศึกษา ภาคประชาชน และมีการรายงานข้อมูลเพื่อเสนอต่อสหรัฐฯด้วย
“นายกรัฐมนตรีได้เน้นย้ำให้ทุกภาคส่วนที่เกี่ยวข้องบูรณาการการทำงานกันอย่างใกล้ชิด เพื่อป้องกันไม่ให้เกิดผลกระทบต่อการส่งออกสินค้าสัตว์น้ำของประเทศไทย รวมถึงไม่ให้เกิดผลกระทบต่อชาวประมงและผู้ประกอบการ อีกทั้งการดำเนินการตามกฎหมายต่างๆ จะต้องทำควบคู่ไปกับการบรรเทาผลกระทบต่อประมงพื้นบ้าน ซึ่งเป็นวิถีชีวิตดั้งเดิมของประชาชน เพื่อให้เกิดการแก้ไขปัญหาครอบคลุมประเด็นที่รอบด้าน เป็นระบบ ตลอดจนจะได้สร้างความเชื่อมั่นต่ออาหารทะเลไทยเพื่อผู้บริโภคทั้งในและต่างประเทศ ไปพร้อมกับการทำประมงที่ยั่งยืน” นางสาวรัชดา กล่าว
วันอังคารที่ 17 สิงหาคม 2564
กรมการขนส่งทางราง กระทรวงคมนาคม ลงพื้นที่ตรวจวัดคุณภาพเสียง
เพื่อลดผลกระทบต่อประชาชน
กรมการขนส่งทางราง นำโดยผู้อำนวยการกองมาตรฐานความปลอดภัยและบำรุงทาง พร้อมเจ้าหน้าที่กรมการขนส่งทางราง ลงพื้นที่วัดค่าระดับเสียงการเดินรถไฟฟ้าชานเมือง(สายสีแดง) ช่วงบางซ่อน-ตลิ่งชัน หลังจากที่กรมการขนส่งทางรางได้รับเรื่องร้องเรียนเรื่องเสียงจากการเดินรถจากประชาชนที่อยู่บริเวณใกล้เคียงทางรถไฟชานเมือง (สายสีแดง)โดยมี ผู้อำนวยการฝ่ายควบคุมการเดินรถ บริษัท รถไฟฟ้า ร.ฟ.ท. จำกัด (รฟฟท.) และเจ้าหน้าที่ รฟฟท. ร่วมดำเนินการตรวจวัดเสียงด้วยเครื่องมือตรวจวัด บริเวณนอกขบวนรถไฟฟ้าขณะวิ่งและที่บ้านประชาชนผู้ร้องเรียน เพื่อหาวิธีลดผลกระทบจากเสียง โดยจากการหารือร่วมกันระหว่าง ขร. และ รฟฟท. สรุปวิธีการ ได้ดังนี้
1. รฟฟท. ปรับแผนการฝึกซ้อมการเดินรถจากเดิมหลังสิ้นสุดการให้บริการจนถึงเวลา 04.00 น. เป็นฝึกซ้อมการเดินรถไม่เกิน เวลา 24.00 น.
2. รฟฟท.กำชับให้พนักงานควบคุมรถไฟฟ้าใช้แตรเฉพาะเท่าที่จำเป็น
3. รฟท.พิจารณาดำเนินการติดตั้งกำแพงกันเสียงบริเวณที่มีชุมชนใกล้เขตทางรถไฟ
เพื่อลดผลกระทบทางเสียงให้กับประชาชน
4. รฟท. พิจารณาดำเนินการปิดทางลักผ่าน/ติดตั้งรั้วกั้นเพื่อป้องกันผู้บุกรุกเข้ามาในเขตการเดินรถ ซึ่งมีความเสี่ยงอันตรายต่อการเดินรถ และทำให้ต้องมีการใช้แตร
5.รฟท. และ รฟฟท. ดำเนินการตรวจสอบและซ่อมบำรุงทางให้อยู่ในสภาพที่ดีเพื่อลดผลกระทบทางเสียงโดยเฉพาะอย่างยิ่งบริเวณทางโค้ง
ทั้งนี้ กรมการขนส่งทางรางจะสรุปรายงานกระทรวงคมนาคมเพื่อมอบหมายให้หน่วยงาน
ที่เกี่ยวข้องรับไปดำเนินการต่อไป และแจ้งผู้ร้องเรียนทราบผลการดำเนินงานในเบื้องต้นด้วย
วันศุกร์ที่ 20 พฤษภาคม 2565
“อนุทิน” เผยแนวคิด Health for Wealth ใช้สุขภาพสร้างความเข้มแข็งของประเทศ
รองนายกรัฐมนตรีและรัฐมนตรีว่าการกระทรวงสาธารณสุข เผยแนวคิด Health for Wealth พัฒนาสุขภาพดี ส่งผลให้เศรษฐกิจและสังคมดี ประเทศมีความเข้มแข็ง ใช้ซอฟต์เพาเวอร์บนสุขอนามัย สร้างความมั่นใจคนไทยและต่างชาติ พร้อมเดินหน้าเทเลเมดิซีนเพิ่มประสิทธิภาพการดูแลรั
รองนายกรัฐมนตรีและรัฐมนตรีว่าการกระทรวงสาธารณสุข เผยแนวคิดHealth for Wealth พัฒนาสุขภาพดี ส่งผลให้เศรษฐกิจและสังคมดี ประเทศมีความเข้มแข็ง ใช้ซอฟต์เพาเวอร์บนสุขอนามัย สร้างความมั่นใจคนไทยและต่างชาติ พร้อมเดินหน้าเทเลเมดิซีนเพิ่มประสิทธิภาพการดูแลรักษา
วันนี้ (20 พฤษภาคม 2565) ที่รอยัล พารากอนฮอล์ ศูนย์การค้าสยามพารากอน นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ร่วมเสวนาในหัวข้อ “คุณภาพชีวิตยุคใหม่ ดูแลทุกวัย ยกระดับสวัสดิการ” ภายในงาน “Better Thailand Open Dialogue : ถามมา-ตอบไปเพื่อประเทศไทยที่ดีกว่า” โดยกล่าวว่า ประเทศไทยต้องรับมือกับการระบาดของโรคโควิด 19 ต่อเนื่องจนเข้าสู่ปีที่ 3 ซึ่งในช่วงแรกทราบกันเพียงว่าเป็นไวรัสจากประเทศจีน แต่กระทรวงสาธารณสุขร่วมกับจุฬาลงกรณ์มหาวิทยาลัย สามารถถอดรหัสพันธุกรรมได้สำเร็จ จนนำมาสู่การผลิตน้ำยาตรวจหาเชื้อและตรวจพบผู้ติดเชื้อนอกประเทศจีนได้ และเมื่อมีการระบาดใหญ่
ไปทั่วโลกรวมถึงประเทศไทย การรับมือของรัฐบาลได้มุ่งเน้นประชาชนเป็นศูนย์กลาง โดยพยายามกำจัดโรคระบาดให้เร็วที่สุดและให้ประชาชนเกิดผลกระทบน้อยที่สุด หากกำจัดไม่ได้ก็ต้องให้อยู่กับโรคระบาดได้โดยเกิดผลกระทบน้อยที่สุด
“สิ่งที่ทำให้การควบคุมโรคประสบความสำเร็จ ไม่กดดันจนระบบสาธารณสุขรองรับไม่ได้ คือ ความร่วมมือของประชาชน รวมถึง อสม.กว่า1 ล้านคน ที่ร่วมกันสวมหน้ากากอนามัย เว้นระยะห่าง และล้างมือ ปฏิบัติตามมาตรการอย่างเคร่งครัด วันนี้มีการผ่อนคลายมาตรการ เนื่องจากเชื้อมีความรุนแรงลดลง มีการฉีดวัคซีนมากขึ้น มีความพร้อมด้านสาธารณสุข และมีความมั่นใจที่จะเปิดประเทศ โดยรักษาสมดุลทั้งเศรษฐกิจและสุขภาพความปลอดภัยของประชาชน” นายอนุทินกล่าว
นายอนุทินกล่าวต่อว่า การบริหารจัดการโควิด19 ที่ผ่านมา ได้พิสูจน์ให้เห็นถึงการบูรณาการการทำงานของรัฐบาล ส่วนการเดินหน้าในอนาคต กระทรวงสาธารณสุขจะใช้แนวคิด “Health for Wealth” พัฒนาสุขภาพให้ดี ส่งผลให้เศรษฐกิจและสังคมดีตามมา โดยใช้ซอฟต์เพาเวอร์ที่มีมาเพิ่มเติมเรื่องสุขภาพ เพื่อสร้างความเชื่อมั่นให้ทั้งคนไทยและชาวต่างชาติ รวมถึงเดินหน้าเรื่องเทเลเมดิซีน เพื่อให้การดูแลรักษามีประสิทธิภาพสูงสุด ซึ่งทั้งหมดจะทำให้ประเทศไทยแข็งแรง ไม่ใช่แค่ Better Thailand แต่เป็น Best Thailand
********************************************* 20 พฤษภาคม 2565
*****************************************
วันจันทร์ที่ 21 มิถุนายน 2564
ประกาศ ขสมก. ประจำวันที่ 20 มิถุนายน 2564 พนักงานติดเชื้อไวรัส COVID-19 จำนวน 1 ราย
ประกาศ ขสมก. ประจำวันที่ 20 มิถุนายน 2564 พนักงานติดเชื้อไวรัส COVID-19 จำนวน 1 ราย
พนักงานขับรถโดยสารปรับอากาศ สาย 543 เขตการเดินรถที่ 1
วันศุกร์ที่ 18 มีนาคม 2565
กรมบัญชีกลางออกแนวปฏิบัติการเบิกค่ารักษาพยาบาลในคลินิก กรณีให้บริการผู้มีสิทธิและบุคคลในครอบครัวที่ติดเชื้อโควิด 19
ตามที่กรมบัญชีกลางได้ออกหลักเกณฑ์และอัตราค่ารักษาพยาบาลประเภทผู้ป่วยนอกและผู้ป่วยในสถานพยาบาลของทางราชการ กรณีผู้มีสิทธิหรือบุคคลในครอบครัวเสี่ยงหรือติดเชื้อโควิด 19 ให้สถานพยาบาลของทางราชการถือปฏิบัติ
นางสาวกุลยา ตันติเตมิท อธิบดีกรมบัญชีกลาง เปิดเผยว่า ตามที่กรมบัญชีกลางได้ออกหลักเกณฑ์และอัตราค่ารักษาพยาบาลประเภทผู้ป่วยนอกและผู้ป่วยในสถานพยาบาลของทางราชการ กรณีผู้มีสิทธิหรือบุคคลในครอบครัวเสี่ยงหรือติดเชื้อไวรัสโคโรนา 2019 หรือโรคโควิด 19 ให้สถานพยาบาลของทางราชการถือปฏิบัติ แต่เนื่องจากปัจจุบันในพื้นที่เขตเมืองโดยเฉพาะกรุงเทพมหานครและปริมณฑล มีปริมาณผู้ติดเชื้อโควิด 19 เป็นจำนวนมาก และส่วนใหญ่เป็นผู้ป่วยอาการเล็กน้อย (สีเขียว) ซึ่งการให้บริการทางการแพทย์ประเภท Home Isolation, Community Isolation และ Self Isolation รวมถึงสถานพยาบาลประเภทที่ไม่รับผู้ป่วยไว้ค้างคืนตามกฎหมายว่าด้วยสถานพยาบาล (คลินิก) จะเป็นผู้ให้บริการกับผู้ป่วยทุกสิทธิ ซึ่งรวมถึงผู้มีสิทธิและบุคคลในครอบครัวด้วย ดังนั้น เพื่อให้การบริการทางการแพทย์เป็นไปอย่างต่อเนื่อง กรมบัญชีกลางจึงได้กำหนดแนวปฏิบัติการเบิกค่ารักษาพยาบาลกรณีคลินิก ให้บริการผู้มีสิทธิและบุคคลในครอบครัวที่ติดเชื้อโควิด 19 โดยกำหนดให้คลินิกที่ขึ้นทะเบียนเป็นหน่วยบริการตามพระราชบัญญัติหลักประกันสุขภาพแห่งชาติ พ.ศ. 2545 และหน่วยบริการที่รับการส่งต่อเฉพาะด้านเภสัชกรรมและสถานบริการที่ร่วมจัดบริการสาธารณสุข กรณีติดเชื้อโควิด 19 มีสถานะเป็นสถานพยาบาลของทางราชการ ตามพระราชกฤษฎีกาเงินสวัสดิการเกี่ยวกับการรักษาพยาบาล พ.ศ. 2553 โดยสามารถให้บริการทางการแพทย์แก่ผู้มีสิทธิและบุคคลในครอบครัว และเบิกค่ารักษาพยาบาลจากทางราชการได้
“การเบิกจ่ายค่ารักษาพยาบาลของสถานพยาบาลประเภทที่ไม่รับผู้ป่วยไว้ค้างคืน หรือ คลินิก ให้ใช้หลักเกณฑ์และอัตราค่ารักษาพยาบาลประเภทผู้ป่วยนอกและผู้ป่วยในสถานพยาบาลของทางราชการ กรณีผู้มีสิทธิหรือบุคคลในครอบครัวเสี่ยงหรือติดเชื้อไวรัสโคโรนา 2019 หรือโรคโควิด 19 มาใช้บังคับกับการเบิกเงินค่ารักษาพยาบาล ทั้งนี้ ให้มีผลใช้บังคับตั้งแต่วันที่ 16 มีนาคม 2565 เป็นต้นไป โดยสามารถศึกษารายละเอียดเพิ่มเติมได้ตามหนังสือกรมบัญชีกลาง ด่วนที่สุด ที่ กค 0416.4/ว 203 ลงวันที่ 15 มีนาคม 2565 หรือสอบถามเพิ่มเติมได้ที่กองสวัสดิการรักษาพยาบาล กรมบัญชีกลาง หมายเลขโทรศัพท์ 02 127 7000 ต่อ 6854 4441 ในวัน เวลาราชการ” อธิบดีกรมบัญชีกลาง กล่าว
วันอังคารที่ 18 มกราคม 2565
การท่าเรือแห่งประเทศไทย กระทรวงคมนาคม ร่วมกับสำนักงานส่งเสริมเศรษฐกิจดิจิทัล ยกระดับท่าเรือแหลมฉบังเป็น Smart City
...
เรือโท ยุทธนา โมกขาว รองผู้อำนวยการการท่าเรือแห่งประเทศไทย สายบริหารการเงินและกลยุทธ์องค์กร รักษาการแทน ผู้อำนวยการการท่าเรือแห่งประเทศไทย กระทรวงคมนาคม เปิดเผยว่า การท่าเรือแห่งประเทศไทย (กทท.) ร่วมกับสำนักงานส่งเสริมเศรษฐกิจดิจิทัล (สศด.) ผลักดันนโยบายการบริหารการจราจร และการบูรณาการด้านข้อมูลเทคโนโลยีดิจิทัล เพื่อดำเนินการพัฒนาท่าเรืออัจฉริยะ (Smart Port) ในพื้นที่ท่าเรือแหลมฉบัง (ทลฉ.) มุ่งสู่การเป็นเมืองอัจฉริยะ Smart City พร้อมพัฒนาสังคมและสิ่งแวดล้อมที่ทันสมัยช่วยแก้ปัญหาการจราจรของ ทลฉ. อย่างยั่งยืน โดยมีข้อตกลงความร่วมมือฯ เป็นระยะเวลา 3 ปี หลังจากสิ้นสุดของระยะเวลาตามบันทึกข้อตกลงความร่วมมือฉบับแรกในวันที่ 11 มกราคม 2565
โครงการพัฒนา Smart City ในพื้นที่ ทลฉ. ประกอบด้วย การส่งเสริมด้านการบูรณาการข้อมูลกับหน่วยงานที่เกี่ยวข้อง อาทิ สายเรือ ผู้ประกอบการท่าเทียบเรือ กรมศุลกากร ผู้ประกอบการขนส่งสินค้า พัฒนาระบบการบริหารจัดการท่าเรืออัจฉริยะ (Smart Port) และระบบอิเล็กทรอนิกส์ เพื่อช่วยบริหารเวลารถบรรทุกสินค้าเข้าออก ทลฉ. (Truck Queue) เป็นต้น มีวัตถุประสงค์เพื่อมุ่งพัฒนาระบบท่าเรืออัจฉริยะ (Smart Port System) ส่งเสริมให้เกิดการต่อยอดการใช้ประโยชน์จากข้อมูลท่าเรืออัจฉริยะให้มีศักยภาพ เพิ่มความคล่องตัวในการบริหารจัดการตู้คอนเทนเนอร์ ลดต้นทุนโลจิสติกส์ แก้ปัญหาการจราจร ลดมลภาวะและปัญหาสิ่งแวดล้อม เพิ่มคุณภาพชีวิตให้กับชุมชนโดยรอบ ทลฉ. โดยระบบดังกล่าวจะมีการเชื่อมโยงข้อมูลการขนส่งหลากหลายรูปแบบ ทั้งทางถนน ทางเรือและทางรางร่วมกับหน่วยงานที่เกี่ยวข้อง อาทิ สายเรือ ผู้ประกอบการท่าเทียบเรือ ผู้ประกอบการรถขนส่งสินค้า ผ่านระบบเทคโนโลยีดิจิทัล ได้แก่ Smart Port Traffic (ระบบจัดการข้อมูลการจราจร) Smart Port EDI (ระบบเชื่อมต่อ Big Dataจากระบบต่าง ๆ) Smart Port Payment (ระบบชำระเงินแบบ QR Code) เป็นต้น
รองผู้อำนวยการการท่าเรือแห่งประเทศไทย สายบริหารการเงินและกลยุทธ์สารรักษาการแทน ผู้อำนวยการ กทท. กล่าวเพิ่มเติมว่า “กทท. มีหน้าที่ผลักดันให้เกิดการบูรณาการข้อมูล สนับสนุนและส่งเสริมการนำร่องสู่การรวบรวมและเป็นศูนย์กลางการแลกเปลี่ยนข้อมูล เพื่อพัฒนาท่าเรืออัจฉริยะสำหรับ ทลฉ. พร้อมส่งเสริมให้มีการนำข้อมูลที่เกิดขึ้นไปวิเคราะห์ พัฒนาบริการต่อยอดเพื่อให้เกิดประโยชน์ต่อ กทท. และอุตสาหกรรมดิจิทัลในอนาคต”
วันจันทร์ที่ 5 กรกฎาคม 2564
วธ.เตรียมจัดตั้งศูนย์วัฒนธรรมชายแดนใต้
วธ.เตรียมจัดตั้งศูนย์วัฒนธรรมชายแดนใต้
วธ.เตรียมจัดตั้งศูนย์วัฒนธรรมชายแดนใต้ ชูเป็นแหล่งท่องเที่ยว-ศูนย์กลางแลกเปลี่ยนเรียนรู้ด้านศิลปวัฒนธรรมและประวัติศาสตร์ เชื่อมโยงเส้นทางท่องเที่ยวทางวัฒนธรรมระหว่างนราธิวาส ปัตตานี และยะลา ช่วยสร้างงาน สร้างรายได้ให้แก่ประชาชนในพื้นที่
นายอิทธิพล คุณปลื้ม รัฐมนตรีว่าการกระทรวงวัฒนธรรม (รมว.วธ.) เปิดเผยว่า รัฐบาลมีนโยบายมุ่งพัฒนาพื้นที่ในจังหวัดชายแดนใต้ที่มีความหลากหลายทางศาสนา ภาษา ประเพณีและวัฒนธรรมให้สามารถอยู่ร่วมกันอย่างมีความสุข ตลอดจนสร้างงาน สร้างรายได้ ให้ประชาชนในพื้นที่มีความเป็นอยู่ที่ดี โดยใช้มิติทางวัฒนธรรม ซึ่งวธ.ได้ขับเคลื่อนนโยบายรัฐบาลโดยในการประชุมคณะรัฐมนตรี(ครม.)อย่างเป็นทางการนอกสถานที่ ครั้งที่ 1/2563 ณ จังหวัดนราธิวาส เมื่อวันที่ 20-21 มกราคม 2563 ได้เสนอโครงการพัฒนาพิพิธภัณฑ์เมืองนราธิวาสที่มีพื้นที่ 18 ไร่ ตั้งอยู่ที่ ต.บางนาค อ.เมือง จ.นราธิวาส ให้เป็นศูนย์วัฒนธรรมชายแดนใต้ เพื่อเพิ่มสถานที่บริการทางวัฒนธรรมและรองรับผู้ใช้บริการได้มากขึ้น โดยในการประชุม ครม.ครั้งนั้น พลเอกประยุทธ์ จันทร์โอชา นายกรัฐมนตรีได้มีข้อสั่งการมอบหมายให้กระทรวงวัฒนธรรม (วธ.) ร่วมกับหน่วยงานที่เกี่ยวข้อง อาทิ กระทรวงมหาดไทย กระทรวงการท่องเที่ยวและกีฬา กระทรวงทรัพยากรธรรมชาติและสิ่งแวดล้อม และองค์กรปกครองส่วนท้องถิ่น ดำเนินการศึกษาความเป็นไปได้และความเหมาะสมของการจัดตั้งศูนย์วัฒนธรรมชายแดนใต้ โดยคำนึงถึงความเชื่อมโยงกับแหล่งเรียนรู้และแหล่งท่องเที่ยวทางประวัติศาสตร์ การสร้างวัฒนธรรมภายใต้อัตลักษณ์ที่แตกต่างหลากหลาย
รัฐมนตรีว่าการกระทรวงวัฒนธรรม กล่าวอีกว่า วธ.ได้จัดทำแผนงานพัฒนาพิพิธภัณฑ์เมืองนราธิวาสเพื่อจัดตั้งเป็นศูนย์วัฒนธรรมชายแดนใต้ ซึ่งภายในศูนย์แห่งนี้มีพื้นที่ประกอบด้วย ห้องจัดแสดงเรื่องราวทางสังคมวัฒนธรรมของพิพิธภัณฑ์เมืองนราธิวาส โรงละคร ลานศิลปวัฒนธรรม ห้องจัดแสดงนิทรรศการหมุนเวียน ห้องประชุมสัมมนา ห้องถ่ายทอดองค์ความรู้และภูมิปัญญา รวมทั้งจะพัฒนาให้เป็นสถานที่พักผ่อนและสถานที่ท่องเที่ยวเชิงวัฒนธรรมเพื่อให้เป็นแหล่งท่องเที่ยวจุดแรกที่นักท่องเที่ยวมาแวะชมก่อนไปยังแหล่งท่องเที่ยวทางวัฒนธรรมอื่นๆ ที่เชื่อมโยงถึงกัน เช่น พระพุทธทักษิณมิ่งมงคล อ.เมืองนราธิวาส พิพิธภัณฑ์มรดกวัฒนธรรมอิสลามและศูนย์การเรียนรู้อัลกุรอาน ศูนย์วัฒนธรรมเฉลิมราชขุนละหาร มัสยิดตะโละมาเนาะ ตลอดจนสามารถเชื่อมโยงไปยังแหล่งท่องเที่ยวใน จ.ปัตตานีและจ.ยะลา ภาคใต้ฝั่งอ่าวไทยและอันดามัน เมืองสุไหงโก-ลก ซึ่งขณะนี้วธ.อยู่ระหว่างการศึกษาความเหมาะสม พร้อมกับเปิดรับฟังความคิดของประชาชนในพื้นที่เพื่อนำมาใช้เป็นข้อมูลในการออกแบบโครงการจัดตั้งศูนย์วัฒนธรรมชายแดนใต้ให้เหมาะสมกับสภาพและบริบทของพื้นที่ โดยมีเป้าหมายให้เป็นศูนย์กลางการเชื่อมโยงและแลกเปลี่ยนเรียนรู้ด้านศิลปวัฒนธรรมและประวัติศาสตร์และเป็นแหล่งท่องเที่ยวเชิงวัฒนธรรมในพื้นที่จังหวัดชายแดนภาคใต้ ช่วยสร้างอาชีพ สร้างรายได้ให้แก่ประชาชนและชุมชนในพื้นที่จังหวัดชายแดนภาคใต้
วันพุธที่ 16 มิถุนายน 2564
รองนายกฯ วิษณุฯ ร่วมเวที United Nations Global Compact Leaders Summit ย้ำพร้อมสนับสนุนการส่งเสริมสิทธิมนุษยชนในการดำเนินธุรกิจ และเดินหน้าร่วมมือกับ UNGC
รองนายกฯ วิษณุฯ ร่วมเวที United Nations Global Compact Leaders Summit ย้ำพร้อมสนับสนุนการส่งเสริมสิทธิมนุษยชนในการดำเนินธุรกิจ และเดินหน้าร่วมมือกับ UNGC
วันนี้ (16 มิถุนายน 2564) เวลา 14.30 น. (หรือ 03.30 น. เวลาท้องถิ่น นครนิวยอร์ค) ณ สำนักงานใหญ่ องค์การสหประชาชาติ นครนิวยอร์ค สหรัฐอเมริกา นายวิษณุ เครืองาม รองนายกรัฐมนตรี เป็นผู้แทนรัฐบาลไทยร่วมกล่าวปาฐกถาในการเปิดประชุม United Nations Global Compact Leaders Summit ภายใต้หัวข้อ “Commemoration of the tenth Anniversary of the UN Guiding Principles on Business and Human Rights” ผ่านระบบการประชุมทางไกล โดยสรุปสาระสำคัญ ดังนี้
รองนายกรัฐมนตรียินดีที่ได้ร่วมการประชุมครั้งนี้ ซึ่งนับเป็นโอกาสสำคัญในการเฉลิมฉลองวาระครบรอบ 10 ปี ของการยอมรับหลักการของสหประชาชาติว่าด้วยธุรกิจและสิทธิมนุษยชน (UNGPs) ซึ่งตลอดระยะเวลาหลายปีที่ผ่านมา ได้เห็นความสำเร็จที่เกิดขึ้นในหลายประการ ในส่วนประเด็นเรื่องธุรกิจและสิทธิมนุษยชนถือเป็นวาระแห่งชาติที่ไทยให้ความสำคัญ ไทยมุ่งมั่นที่จะส่งเสริมสิทธิมนุษยชนในการดำเนินธุรกิจต่อไปตามแนวทางของ UNGPs หลักการในการดำเนินธุรกิจอย่างมีความรับผิดชอบ (RBC) และเป้าหมายการพัฒนาที่ยั่งยืน (SDGs) โดยไทยเป็นประเทศแรกในเอเชียที่มีแผนปฏิบัติการระดับชาติ 4 ปี ว่าด้วยธุรกิจและสิทธิมนุษยชน (NAP) ซึ่งได้รับการสนับสนุนอย่างเข้มแข็งจากทุกภาคส่วน
รองนายกรัฐมนตรีกล่าวถึงความก้าวหน้าในการดำเนินการตามแผนปฏิบัติการ NAP และ UNGP ว่า ในปัจจุบันมีการลดหย่อนภาษีให้กับบริษัทที่ว่าจ้างผู้ต้องขังที่เคยถูกจองจำ เพื่อป้องกันการกระทำผิดซ้ำและส่งเสริมการกลับคืนสู่สังคม นอกจากนี้ ธนาคารพาณิชย์ทั้ง 15 แห่งและธนาคารแห่งประเทศไทยได้ลงนามในบันทึกความเข้าใจว่าด้วยแนวทางการธนาคารที่ยั่งยืน-ด้านการให้สินเชื่ออย่างมีความรับผิดชอบ (Sustainable Banking Guidelines-Responsible Lending) เพื่อยืนยันว่าการดำเนินงานของธนาคารทั้งหมดจะต้องดำเนินการตามหลักธรรมาภิบาลและความรับผิดชอบต่อสังคมและสิ่งแวดล้อม
รองนายกรัฐมนตรีเน้นย้ำว่า ไทยตระหนักถึงการจัดตั้งกลไกที่มีประสิทธิภาพในการตรวจสอบการดำเนินธุรกิจที่อยู่บนฐานของสิทธิมนุษยชน และจะต้องทำให้แน่ใจว่าธุรกิจต่าง ๆ เคารพและส่งเสริมสิทธิมนุษยชนในช่วงฟื้นตัวจากการแพร่ระบาดของ COVID-19 รวมทั้งบรรเทาผลกระทบจาก COVID – 19 นี้
ในช่วงท้าย รองนายกรัฐมนตรีกล่าวว่ารู้สึกยินดีที่ได้เห็นการแลกเปลี่ยนมุมมองและแนวปฏิบัติในการดําเนินการของ UNGPs และขอสนับสนุนการมีส่วนร่วมกับ UNGC ด้วยแนวทางที่หลากหลาย เช่น การเรียนรู้หลักสูตรธุรกิจกับสิทธิมนุษยชนรูปแบบใหม่ทางออนไลน์ ซึ่งจะช่วยในการดําเนินงานของ UNGPs พร้อมได้ยืนยันว่าไทยพร้อมทำงานร่วมกับสหประชาชาติ Global Compact และพันธมิตรเพื่อความก้าวหน้าทางธุรกิจและสิทธิมนุษยชนต่อไป
วันพุธที่ 4 สิงหาคม 2564
เลขาฯ รมว.กษ. ส่งมอบสินค้าเกษตรคุณภาพและผลิตภัณฑ์แปรรูป ให้เเก่โรงพยาบาลสนามวัดไทรใหญ่ จังหวัดนนทบุรี
เลขาฯ รมว.กษ. ส่งมอบสินค้าเกษตรคุณภาพและผลิตภัณฑ์แปรรูป ให้เเก่โรงพยาบาลสนามวัดไทรใหญ่ จังหวัดนนทบุรี เพื่อเป็นขวัญ กำลังใจในการปฏิบัติหน้าที่ ให้ก้าวพ้นวิกฤตการณ์โรคระบาดนี้ไปด้วยกัน ตามแคมเปญ “ยามประเทศมีภัย เกษตรไทยพร้อมเป็นกองเสบียง”
นายธนาชีรวินิจเลขานุการรัฐมนตรีว่าการกระทรวงเกษตรและสหกรณ์ได้รับมอบหมายจากดร.เฉลิมชัยศรีอ่อนรัฐมนตรีว่าการกระทรวงเกษตรและสหกรณ์ส่งมอบสินค้าเกษตรคุณภาพและผลิตภัณฑ์แปรรูปให้เเก่โรงพยาบาลสนามวัดไทรใหญ่อำเภอไทรน้อยจังหวัดนนทบุรีภายใต้โครงการแบ่งปันน้ำใจเกษตรไทยสู้ภัยโควิด-19พร้อมด้วยนางกุลฤดีพัฒนะอิ่มรองอธิบดีกรมส่งเสริมการเกษตรนางมาลินียุวนานนท์ผู้อำนวยการสำนักส่งเสริมและจัดการสินค้าเกษตรและคณะเข้าร่วม
โดยกิจกรรมในครั้งนี้ได้รับการสนับสนุนงบประมาณจากกลุ่มเพื่อนเฉลิมชัยในการจัดซื้อผลผลิตทางการเกษตรจากเกษตรกรเพื่อช่วยเหลือเกษตรกรอีกทางหนึ่งรวมถึงได้รับสนับสนุนสินค้าเกษตรละผลิตภัณฑ์แปรรูปจากภาคีเครือข่ายสำนักงานเกษตรจังหวัดยโสธรบริษัทซีพีเอฟ(ประเทศไทย)จำกัดบริษัทน้ำตาลมิตรผลจำกัดและบริษัทไอ.จี.แมนเนจเม้นท์จำกัดสินค้าเกษตรและผลิตภัณฑ์ที่ทำการส่งมอบประกอบด้วยข้าวหอมมะลิ300กก.ไข่ไก่1,000ฟองน้ำตาลทราบ36กก.ซีอิ้วขาว1ลังพืชผักและผลไม้ได้แก่มะเขือเปราะแตงกวาคะน้ามะเขือยาวกระเพราพริกขี้หนูฟักอ่อนบวบเหลี่ยมมังคุดและเงาะรวมกว่า1ตันเพื่อสนับสนุนการปฏิบัติงานของบุคลากรทางการแพทย์เจ้าหน้าที่และช่วยเหลือประชาชนที่ได้รับความเดือดร้อนจากโควิด-19เพื่อเป็นขวัญกำลังใจในการปฏิบัติหน้าที่ให้ก้าวพ้นวิกฤตการณ์โรคระบาดนี้ไปด้วยกันตามแคมเปญ“ยามประเทศมีภัยเกษตรไทยพร้อมเป็นกองเสบียง
วันเสาร์ที่ 16 เมษายน 2565
ไทย-จีน ส่งเสริมความร่วมมือด้านการเรียนการสอนภาษาจีน
วันเสาร์ที่ 16 ธันวาคม 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลเดินหน้าพัฒนาศักยภาพบุคลากรเพื่อรองรับการค้าการลงทุนระหว่างประเทศ โดยเห็นชอบร่างกรอบความร่วมมือว่าด้วยการส่งเสริมความร่วมมือด้านการเรียนการสอนภาษาจีน ระหว่างกระทรวงการอุดมศึกษา วิทยาศาสตร์ วิจัยและนวัตกรรม ของไทย กับ กระทรวงศึกษาธิการแห่งสาธารณรัฐประชาชนจีน โดยมีกรอบแนวทางดำเนินการ เช่น ให้ทุนการศึกษาแก่ครูผู้สอนภาษาจีนในระดับปริญญาตรี โท และเอก พัฒนาอาจารย์และครูผู้สอนระดับอาชีวศึกษา จัดส่งครูอาสาสมัครสอนภาษาจีนไปยังสถาบันอุดมศึกษา ตลอดจนพัฒนาหลักสูตรการเรียนการสอน และศึกษาวิจัยเพื่อพัฒนาการเรียนการสอนภาษาจีน ทั้งนี้ เพื่อกระชับความร่วมมือด้านการแลกเปลี่ยนภาษาและวัฒนธรรมให้มีความแน่นแฟ้นยิ่งขึ้น
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันจันทร์ที่ 8 พฤศจิกายน 2564
รัฐบาลประกาศคำมั่นสิทธิมนุษยชนต่อสหประชาชาติ 10 พ.ย.นี้ พร้อมมีส่วนร่วมอย่างสร้างสรรค์ ส่งเสริมและคุ้มครองสิทธิมนุษยชน
รัฐบาลประกาศคำมั่นสิทธิมนุษยชนต่อสหประชาชาติ 10 พ.ย.นี้ พร้อมมีส่วนร่วมอย่างสร้างสรรค์ ส่งเสริมและคุ้มครองสิทธิมนุษยชน
วันที่ 8 พฤศจิกายน 2564 นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยถึงการเสนอรายงานทบทวนสถานการณ์สิทธิมนุษยชนของไทยตามกลไก Universal Periodic Review (UPR) รอบที่3 ในวันที่ 10 พฤศจิกายนนี้ ต่อคณะมนตรีสิทธิมนุษยชนแห่งสหประชาชาติ ซึ่งเป็นการจัดขึ้นทุก4 ปีครึ่ง สำหรับครั้งนี้ ผู้แทนของประเทศไทยจะประกาศ “คำมั่นโดยสมัครใจ” เพื่อยืนยันเจตนารมณ์ในการส่งเสริมและคุ้มครองสิทธิมนุษยชนของรัฐบาล สรุปได้ดังนี้
1. ปรับปรุงกฎหมายให้สอดคล้องกับตราสารระหว่างประเทศด้านสิทธิมนุษยชน ซึ่งรวมถึงอนุสัญญาต่อต้านการทรมาน และการปฏิบัติหรือการลงโทษอื่นที่โหดร้าย ไร้มนุษยธรรม หรือที่ย่ำยีศักดิ์ศรี และอนุสัญญาระหว่างประเทศว่าด้วยการคุ้มครองบุคคลทุกคนจากการบังคับให้หายสาบสูญ
2. ศึกษาความเป็นไปได้ของการเข้าเป็นภาคีตราสารระหว่างประเทศเพิ่มเติม รวมทั้งอนุสัญญาองค์การแรงงานระหว่างประเทศ (ILO) ฉบับที่ 189 ว่าด้วยงานที่มีคุณค่าสำหรับแรงงานทำงานบ้าน
3. จัดทำรายงานระยะกลางเพื่อรายงานความคืบหน้าของการปฎิบัติตามข้อเสนอแนะที่ได้รับ รวมทั้งหารือกับภาคส่วนต่างๆอย่างต่อเนื่อง ในประเด็นตามข้อเสนอแนะที่ไทยไม่ได้ตอบรับ
4. เสริมสร้างความเข้มแข็งของระบบสาธารณสุขและหลักประกันสุขภาพถ้วนหน้า และผลักดันความร่วมมือระหว่างประเทศและพหุภาคีเพื่อการเตรียมความพร้อมและการรับมือกับโรคระบาด
5. ร่วมมือในการขจัดความไร้รัฐและส่งเสริมการคุ้มครองสิทธิมนุษยชนของกลุ่มคนไร้รัฐไร้สัญชาติ โดยเฉพาะในด้านการศึกษา การคุ้มครองทางสังคม การเข้าถึงบริการในการจดทะเบียนเกิดและทะเบียนราษฏรของคนไร้รัฐไร้สัญชาติ และการพิจารณาให้สัญชาติและสิทธิความเป็นพลเมือง
6. เร่งส่งเสริมสิทธิมนุษยชนศึกษาและการสร้างความรู้ตระหนักรู้ด้านสิทธิมนุษยชนให้กับทุกภาคส่วน
7. พิจารณาแนวทางส่งเสริมมาตรการบังคับสำหรับภาคธุรกิจในการตรวจสอบสิทธิมนุษยชนอย่างรอบด้าน
8. ยืนยันการประกาศ standing invitation ต่อกลไกพิเศษของคณะมนตรีสิทธิมนุษยชนแห่งสหประชาชาติ
มากไปกว่านั้น ประเทศไทยจะตอบรับข้อเสนอแนะ ซึ่งประกอบด้วย 1) ข้อเสนอแนะที่เคยรับไว้แล้วในรอบที่ 1 (ปี2554) และรอบที่ 2 (ปี2559) 2) ข้อเสนอแนะที่สอดคล้องกับนโยบายของรัฐบาลและการดำเนินงานในปัจจุบัน เช่น การป้องกันและปราปปรามการทุจริต การแก้ไขปัญหาความยากจนและลดความเหลื่อมล้ำ การป้องกันและปราบปรามการค้ามนุษย์ 3) ข้อเสนอแนะที่เป็นค่านิยมเชิงหลักการที่ไทยยึดถือและปฏิบัติมาตลอด เช่น ความเท่าเทียมทางเพศการไม่เลือกปฏิบัติ 4) ข้อเสนอแนะที่ช่วยเสริมสร้างความเข้มแข็งของโครงสร้างสิทธิมนุษยชนในประเทศ และ 5) ข้อเสนอแนะที่หน่วยงานมีความพร้อมที่จะรับดำเนินการ เช่น การเพิ่มมาตรการและการสนับสนุนการคุ้มครองนักปกป้องสิทธิมนุษยชน การศึกษาและจัดอบรมเจ้าหน้าที่รัฐเกี่ยวกับการบังคับใช้ กฎหมายป้องกันการดำเนินคดีเชิงยุทธศาสตร์เพื่อระงับการมีส่วนร่วมของสาธารณชน (Anti-SLAPP Law) /ประมวลกฎหมายวิธีพิจารณาความอาญามาตรา 161 / 1 หรือกฎหมายอื่นที่เกี่ยวข้อง
“รัฐบาลมุ่งมั่นให้ความร่วมมือกับนานาประเทศ แนวทางในการประกาศคำมั่นโดยสมัครใจและการพิจารณาตอบรับข้อเสนอแนะ ได้คำนึงถึงความสอดคล้องกับกรอบแนวทางการพัฒนาประเทศ ค่านิยมเชิงหลักการของสังคม และความพร้อมในการดำเนินการของหน่วยงาน ซึ่งสะท้อนการมีส่วนร่วมอย่างสร้างสรรค์และเสริมสร้างภาพลักษณ์ที่ดีของประเทศ” นางสาวรัชดา กล่าว
---------------------------------
วันอังคารที่ 19 กรกฎาคม 2565
“คำไทยกับคนไทย” สำคัญอย่างไร? วธ.-จุฬาฯ จัดเสวนาวิชาการและนิทรรศการ “คำไทยกับคนไทย”  เนื่องในวันภาษาไทยแห่งชาติปี 2565
“คำไทยกับคนไทย” สำคัญอย่างไร? วธ.-จุฬาฯ จัดเสวนาวิชาการและนิทรรศการ “คำไทยกับคนไทย”  เนื่องในวันภาษาไทยแห่งชาติปี 2565 เผยแพร่คำไทย ทั้งในมุมมองเชิงภาษา วรรณคดี และคติชนไทย ปลูกฝังให้ประชาชนและเยาวชนรุ่นใหม่เห็นคุณค่ากับการศึกษาภาษาไทยต่อไป
“คำไทยกับคนไทย” สำคัญอย่างไร? วธ.-จุฬาฯ จัดเสวนาวิชาการและนิทรรศการ “คำไทยกับคนไทย” เนื่องในวันภาษาไทยแห่งชาติปี 2565 เผยแพร่คำไทย ทั้งในมุมมองเชิงภาษา วรรณคดี และคติชนไทย ปลูกฝังให้ประชาชนและเยาวชนรุ่นใหม่เห็นคุณค่ากับการศึกษาภาษาไทยต่อไป
นายอิทธิพล คุณปลื้ม รัฐมนตรีว่าการกระทรวงวัฒนธรรม (รมว.วธ.) กล่าวว่า เนื่องในวันที่ 29 กรกฎาคม ของทุกปี เป็นวันภาษาไทยแห่งชาติ อีกทั้งปีนี้ถือเป็นวาระพิเศษ เพื่อระลึกถึงเหตุการณ์ในวันที่ 29 กรกฎาคม พ.ศ. 2505 ซึ่งพระบาทสมเด็จพระปรมินทรมหาภูมิพลอดุลยเดชเสด็จพระราชดำเนินไปทรงอภิปรายเรื่อง "ปัญหาการใช้คำไทย" ร่วมกับผู้ทรงคุณวุฒิที่ คณะอักษรศาสตร์ จุฬาลงกรณ์มหาวิทยาลัย มาถึงปัจจุบันครบ 60 ปี ซึ่งกระทรวงวัฒนธรรม (วธ.) เล็งเห็นความสำคัญของภาษาไทยที่เป็นสมบัติทางวัฒนธรรมของชาติ และได้ร่วมกับหน่วยงานต่างๆจัดกิจกรรมต่างๆ เพื่อสนับสนุน ส่งเสริม และอนุรักษ์ภาษาไทยอย่างต่อเนื่อง อาทิ การคัดเลือกปูชนียบุคคลด้านภาษาไทย ผู้ใช้ภาษาไทยดีเด่นทั้งชาวไทยและชาวต่างชาติ ผู้ใช้ภาษาถิ่นดีเด่น ผู้มีคุณูปการ ต่อการใช้ภาษาไทย การคัดเลือกเยาวชนผู้ใช้ภาษาไทยดีเด่น ที่มีความสามารถด้านการพูด การอ่าน การเขียน และ การประกวดคำขวัญวันภาษาไทยแห่งชาติ เป็นต้น ล่าสุด วธ. จึงร่วมกับ ภาควิชาภาษาไทย คณะอักษรศาสตร์ จุฬาลงกรณ์มหาวิทยาลัย และสำนักบริหาร จัดกิจกรรมงานวันภาษาไทยแห่งชาติ พุทธศักราช 2565 ขึ้นในหัวข้อ “คำไทยกับคนไทย” ระหว่างวันที่ 29 กรกฎาคม – 27 กันยายน พ.ศ. 2565 ณ อาคารศิลปวัฒนธรรม และพิพิธภัณฑ์มหาวิทยาลัย จุฬาลงกรณ์มหาวิทยาลัย เพื่อเผยแพร่ความรู้เกี่ยวกับคำในภาษาไทย ทั้งในมุมมองเชิงภาษา วรรณคดี และคติชนไทย แก่นิสิต บุคลากร และบุคคลทั่วไปรวมถึงปลูกฝังให้ประชาชนและเยาวชนรุ่นใหม่เห็นคุณค่าและความสำคัญของภาษาไทย และเห็นความสำคัญของ “คำไทย” ที่มีต่อ “คนไทย” ในมิติต่างๆ อันจะสร้างความงอกงาม ให้แก่การศึกษาภาษาไทยต่อไป
รมว.วธ. กล่าวอีกว่า สำหรับกิจกรรมภายในงานดังกล่าวแบ่งออกเป็น 2 รูปแบบ ประกอบด้วย 1.การเสวนาทางวิชาการ 2 หัวข้อ ได้แก่ การเสวนาเรื่อง “คำ: ร่องรอยความคิด ทิศทางสังคม” โดยผู้ทรงคุณวุฒิด้านภาษาไทย บรรยายให้ความรู้เกี่ยวกับคำภาษาไทยในมิติต่าง ๆ และการเสวนาเรื่อง “ใครสร้างคำ คำสร้างใคร” โดยคณาจารย์ภาควิชาภาษาไทย คณะอักษรศาสตร์ จุฬาลงกรณ์มหาวิทยาลัย ในวันที่ 29 กรกฎาคม 2565 ณ หอแสดงดนตรี อาคารศิลปวัฒนธรรม และรูปแบบออนไลน์ผ่านเพจ "CU Art Culture” ของสํานักบริหารศิลปวัฒนธรรม, เพจ "เอกภาษาไทย อักษรฯ จุฬาฯ" และเพจ “Chula Museum” ของพิพิธภัณฑ์จุฬาลงกรณ์มหาวิทยาลัย 2.นิทรรศการ “ใครสร้างคำ คำสร้างใคร” ที่กล่าวถึงประวัติความเป็นมาของการสร้างคำ การบัญญัติศัพท์ ความสัมพันธ์ระหว่างภาษาไทยและภาษาถิ่น รวมถึงความสัมพันธ์ระหว่างคำกับคนกลุ่มต่าง ๆ ในสังคม ซึ่งนิทรรศการดังกล่าวจะจัดแสดงภายในอาคารพิพิธภัณฑ์มหาวิทยาลัย จุฬาลงกรณ์มหาวิทยาลัย ตั้งแต่วันที่ 29 กรกฎาคม - 27 กันยายน 2565 ทั้งนี้ สามารถดูรายละเอียดได้ที่ https://www.arts.chula.ac.th/thai/index.php/pr/2022/07/07/5885/ และลงทะเบียนเข้าร่วมงานได้ที่ https://cutt.ly/5LuY1Di
วันเสาร์ที่ 20 พฤศจิกายน 2564
รองโฆษกรัฐบาลเผย คนไทยพร้อมเข้าสู่ธุรกรรมการเงินดิจิทัล พันธบัตรรัฐบาลหมื่นล้านขายหมดผ่านแอปเป๋าตังใน 12 นาที
รองโฆษกรัฐบาลเผย คนไทยพร้อมเข้าสู่ธุรกรรมการเงินดิจิทัล พันธบัตรรัฐบาลหมื่นล้านขายหมดผ่านแอปเป๋าตังใน 12 นาที จำหน่ายรอบใหม่ 70,000 ล้านบาท 22 พฤศจิกายน นี้
วันนี้(20พ.ย.64)นางสาวรัชดาธนาดิเรกรองโฆษกประจำสำนักนายกรัฐมนตรีเผยผลสำเร็จของการจำหน่ายพันธบัตรรัฐบาลรุ่น“ออมไปด้วยกัน” ในวงเงิน10,000ล้านบาทผ่านวอลเล็ตสบม.บนแอปพลิเคชันเป๋าตังเมื่อวันที่15พฤศจิกายนที่ผ่านมาเข้าถึงผู้ลงทุนจากทุกจังหวัดทั่วประเทศไทยอายุตั้งแต่15-90ปีขายหมดภายใน12นาทีหลังเริ่มเปิดขายโดยมีจำนวนผู้ลงทุนในเขตกทม33.5%และต่างจังหวัด66.5%ทั้งนี้กระทรวงการคลังจะเปิดจำหน่ายพันธบัตรออมทรัยพ์รุ่น“ออมไปด้วยกัน”รอบใหม่วงเงินรวม70,000ล้านบาท ในวันจันทร์ที่22พฤศจิกายนนี้เวลา8:00เป็นต้นไปผ่าน4ธนาคารตัวแทนได้แก่ธนาคารกรุงไทยฯธนาคารกรุงเทพฯธนาคารกสิกรไทยฯและธนาคารไทยพาณิชย์โดยแบ่งเป็น3รุ่นอายุได้แก่
-รุ่นอายุ5ปีอัตราดอกเบี้ยแบบขั้นบันไดปีที่1ร้อยละ1.50ต่อปีปีที่2-4ร้อยละ2.00ต่อปีปีที่5ร้อยละ2.10ต่อไป(เฉลี่ยร้อยละ2.10ต่อปี)
-รุ่นอายุ10ปี(อัตราดอกเบี้ยแบบขั้นบันไดปีที่1ร้อยละ2.00.ต่อปีปีที่4-5ร้อยละ3.00ต่อปีปีที่6-9ร้อยละ3.50ต่อปีปีที่10ร้อยละ4.00ต่อปี(เฉลี่ยร้อยละ3.00ต่อปี)
-รุ่นอายุ10ปีอัตราดอกเบี้ยคงที่ร้อยละ2.20ต่อปี
สำหรับการลงทุนเริ่มต้นตั้งแต่1,000บาท–ไม่จำกัดวงเงินซื้อขั้นสูงซึ่งจะเปิดจำหน่ายให้กับบุคคลธรรมดาที่ถือสัญชาติไทยหรือมีถิ่นที่อยู่อาศัยอยู่ในประเทศไทยที่มีอายุตั้งแต่15ปีบริบูรณ์ขึ้นไปตั้งแต่วันที่22พฤศจิกายน– 3ธันวาคม2564ในวงเงิน55,000ล้านบาท ผ่านระบบวอลเล็ตสบม.บนแอปพลิเคชันเป๋าตังและเคาน์เตอร์ของธนาคารตัวแทนทุกสาขาประกอบด้วยพันธบัตรรุ่นอายุ5ปีและรุ่นอายุ10ปีอัตราดอกเบี้ยขั้นบันไดซึ่งจะมีการจ่ายดอกเบี้ยทุก3เดือนเริ่มงวดแรกวันที่15ของเดือนกุมภาพันธ์ของทุกปีจนกว่าพันธบัตรจะครบกําหนดไถ่ถอนสำหรับนิติบุคคลไม่แสวงหากำไรตามที่กระทรวงการคลังกำหนดอาทิมูลนิธิสมาคมวัดสถานศึกษาของรัฐโรงพยาบาลของรัฐสามารถซื้อได้ตั้งแต่วันที่24พฤศจิกายน– 3ธันวาคม2564วงเงินรวม15,000ล้านบาทพันธบัตรรุ่นอายุ10ปีอัตราดอกเบี้ยคงที่จ่ายดอกเบี้ยทุก6เดือนจำหน่ายผ่านช่องทางเคาน์เตอร์ของธนาคารตัวแทนจำหน่ายทั้ง4แห่งผู้สนใจดูรายละเอียดได้ที่www.krungthai.comหรือKrungthai Contact Centerโทร02-111-1111
“กระทรวงการคลังมีแผนการจำหน่ายพันธบัตรออมทรัพย์อย่างต่อเนื่องทุกปีเพื่อเป็นทางเลือกในการออมของประชาชนและยังเป็นการลงทุนที่ดีในช่วงที่เศรษฐกิจผันผวน ซึ่งเป็นไปตามนโยบายของพลเอกประยุทธ์จันทร์โอชานายกรัฐมนตรีที่ต้องการส่งเสริมให้ประชาชนทุกช่วงวัยทุกพื้นที่เข้าถึงการลงทุนและธุรกรรมการเงินออนไลน์ที่สะดวกและปลอดภัยส่งเสริมให้ประชาชนคนไทยเรียนรู้ทักษะการลงทุนและมีวินัยในการออมช่วยสนับสนุนพัฒนาเศรษฐกิจให้มีการพัฒนาอย่างยั่งยืนลดความเหลื่อมล้ำและลดภาระต่องบประมาณในอนาคตซึ่งเป็นส่วนหนึ่งของ“การพลิกโฉมภาคการเงินและการลงทุนประเทศไทย””นางสาวรัชดาฯกล่าว
——————————
วันศุกร์ที่ 6 สิงหาคม 2564
“60 ซุปเปอร์ไรเดอร์” วิ่งทั่วกรุง ส่งยาด่วนให้ผู้ป่วยโควิด
....
กรมควบคุมโรค จัดหน่วยซุปเปอร์ไรเดอร์จิตอาสา จำนวน 60 คัน ช่วยดูแลผู้ติดเชื้อโควิด-19 ในพื้นที่ กทม. ที่ไม่มีอาการหรือมีอาการน้อย และสามารถรักษาตัวที่บ้านได้
.
โดยจัดส่งยาด่วน พร้อมอุปกรณ์จำเป็น ได้แก่ พาราเซตามอล ฟ้าทะลายโจร ปรอทวัดไข้ เครื่องตรวจวัดออกซิเจนปลายนิ้ว เจลแอลกอฮอล์ และหน้ากากอนามัย เพื่อช่วยลดการแพร่เชื้อ ลดผู้ป่วยรายใหม่ และลดการเสียชีวิตให้ได้มากที่สุด ล่าสุด ส่งมอบไปแล้วกว่า 100 ราย
#ไทยคู่ฟ้า #รวมไทยสร้างชาติ #ร่วมต้านโควิด19
-------------------
อัลบั้มภาพ
ข่าวที่เกี่ยวข้อง
รัฐบาลเข้ม...
แจ้งเตือน...
อย่าแชร์...
กรุงเทพฯ...
ปลื้ม...
วันพุธที่ 29 กันยายน 2564
คิกออฟ โครงการพัฒนาเกษตรแม่นยำสู่ธุรกิจเกษตรอุตสาหกรรม พร้อมขับเคลื่อนระยะที่ 1 สู่ระยะที่ 2
คิกออฟ โครงการพัฒนาเกษตรแม่นยำสู่ธุรกิจเกษตรอุตสาหกรรม พร้อมขับเคลื่อนระยะที่ 1 สู่ระยะที่ 2 ตั้งเป้า 2 ล้านไร่ ภายในปี 66
ดร.เฉลิมชัยศรีอ่อนรัฐมนตรีว่าการกระทรวงเกษตรและสหกรณ์เปิดเผยภายหลังเปิดตัวโครงการพัฒนาเกษตรแม่นยำสู่ธุรกิจเกษตรอุตสาหกรรมว่าได้มอบหมายให้ทุกหน่วยงานในสังกัดกระทรวงเกษตรและสหกรณ์ร่วมกับสภาอุตสาหกรรมแห่งประเทศไทยยกระดับการบริหารจัดการสินค้าเกษตรและสร้างความเชื่อมโยงของเครือข่ายการผลิตการตลาดและโลจิสติกส์สินค้าเกษตรระหว่างเกษตรกรกับผู้ประกอบการอุตสาหกรรมภายใต้นโยบาย“ตลาดนำการผลิต”โดยกระทรวงเกษตรและสหกรณ์และสภาอุตสาหกรรมแห่งประเทศไทยร่วมขับเคลื่อน“โครงการพัฒนาเกษตรแม่นยำสู่ธุรกิจเกษตรอุตสาหกรรม” (จากระยะที่1สู่ระยะที่2)พื้นที่เป้าหมาย2ล้านไร่ในปี2566ครอบคลุมกลุ่มอุตสาหกรรมที่มีสินค้าเกษตรเป็นวัตถุดิบป้อนเข้าสู่โรงงานรับซื้อผ่านกลไกคณะทำงานจัดทำแนวทางการส่งเสริมการใช้ปัจจัยการผลิตและการปลูกพืชที่เหมาะสมกับศักยภาพของพื้นที่ซึ่งโครงการฯดังกล่าวมีวัตถุประสงค์เพื่อพัฒนาและสนับสนุนให้เกษตรกรเกิดการรวมกลุ่มเป็นแปลงใหญ่และบริหารจัดการแผนการผลิตสินค้าร่วมกับอุตสาหกรรมเป้าหมายโดยมีตลาดอุตสาหกรรมรับซื้อผลผลิตที่แน่นอนกำหนดระยะเวลาดำเนินงาน3ปี(ปี2564 –2566)
สำหรับการดำเนินโครงการฯระยะที่1มีสินค้าเกษตรเป้าหมาย5ชนิดได้แก่ยางพาราปาล์มน้ำมันอ้อยโรงงานข้าวโพดหวานและมะเขือเทศพื้นที่รวม298,084ไร่เกษตรกร25,286รายครอบคลุมพื้นที่เป้าหมาย32จังหวัดและมีโรงงานอุตสาหกรรมรับซื้อผลผลิตรวม7บริษัทโดยเกษตรกรและโรงงานอุตสาหกรรมรับซื้อร่วมกันจัดทำแผนปฏิบัติงาน(Action Plan)ด้านการผลิตและการตลาดที่ชัดเจนซึ่งจะระบุถึงพื้นที่เป้าหมายเกษตรกรเป้าหมายคุณลักษณะ(SPEC)ผลผลิตที่โรงงานต้องการราคาตามชั้นคุณภาพของผลผลิตรวมถึงปริมาณและช่วงเวลาการรับซื้อที่มีความสมบูรณ์เป็นข้อตกลงร่วมกันป้องกันการเอารัดเอาเปรียบซึ่งได้เห็นชอบแผนการขับเคลื่อนโครงการฯระยะที่1แล้วเมื่อวันที่24พฤษภาคม2564ที่ผ่านมา
ในส่วนของการขับเคลื่อนโครงการฯกระทรวงเกษตรฯโดยสำนักงานเศรษฐกิจการเกษตร(สศก.)ในฐานะหน่วยงานประสานการขับเคลื่อนการดำเนินงานเชิงนโยบายสู่การปฏิบัติในระดับพื้นที่ได้มีการชี้แจงเพื่อทำความเข้าใจและสร้างการรับรู้ในการขับเคลื่อนโครงการฯระยะที่1ให้กับหน่วยงานระดับจังหวัดที่เป็นจังหวัดเป้าหมายเรียบร้อยแล้วซึ่งขณะนี้หน่วยงานในจังหวัดเป้าหมายรับนโยบายและเร่งขับเคลื่อนงานในระดับพื้นที่ได้เร่งประชุมหารือร่วมกับโรงงานรับซื้อผลผลิตและประชาสัมพันธ์โครงการฯให้กับเกษตรกรแปลงใหญ่ในพื้นที่เข้าร่วมโครงการฯรวมทั้งเชิญชวนให้เกษตรกรเครือข่ายของโรงงานรับซื้อผลผลิตจัดตั้งกลุ่มเกษตรกรแปลงใหญ่และเข้าร่วมโครงการฯเพื่อให้ทันก่อนฤดูการเพาะปลูกส่วนการดำเนินโครงการฯในระยะที่2ได้มีการประชุมเพื่อกำหนดพื้นที่และสินค้าเป้าหมายในเบื้องต้นมีสินค้าเกษตรเป้าหมาย10ชนิดพื้นที่รวม1,762,684.14ไร่เกษตรกร134,310รายครอบคลุมพื้นที่เป้าหมาย42จังหวัดและมีโรงงานอุตสาหกรรมรับซื้อผลผลิตรวม16บริษัท
“การเปิดตัวโครงการฯในวันนี้ถือเป็นจุดเริ่มต้นอันดีของความร่วมมือระหว่างกระทรวงเกษตรและสหกรณ์และสภาอุตสาหกรรมแห่งประเทศไทยที่จะขับเคลื่อนโครงการฯร่วมกันโดยเน้นอุตสาหกรรมเกษตรรับซื้อเกษตรกรผลิตรัฐสนับสนุนเพื่อขยายผลให้บรรลุวัตถุประสงค์โครงการฯ2ล้านไร่ภายในปี2566”ดร.เฉลิมชัยกล่าว
วันอังคารที่ 30 พฤศจิกายน 2564
กรมทางหลวงชนบทรายงานสถานการณ์ถนนที่ได้รับผลกระทบจากอุทกภัยในจังหวัดนครศรีธรรมราช ประจำวันที่ 30 พฤศจิกายน 2564 เวลา 08.30 น. ไม่สามารถสัญจรผ่านได้ 1 สายทาง และสัญจรผ่านได้ 1 สายทาง
กรมทางหลวงชนบท (ทช.) กระทรวงคมนาคม โดยสำนักบำรุงทาง รายงานถึงสถานการณ์อุทกภัยประจำวันที่ 30 พฤศจิกายน 2564 เวลา 08.30 น. ว่า มีถนนทางหลวงชนบทที่ประสบอุทกภัยในพื้นที่จังหวัดนครศรีธรรมราช ไม่สามารถสัญจรผ่านได้ 1 สายทาง และสามารถสัญจรผ่านได้ 1 สายทาง
กรมทางหลวงชนบท (ทช.) กระทรวงคมนาคม โดยสำนักบำรุงทาง รายงานถึงสถานการณ์อุทกภัยประจำวันที่ 30 พฤศจิกายน 2564 เวลา 08.30 น. ว่า มีถนนทางหลวงชนบทที่ประสบอุทกภัยในพื้นที่จังหวัดนครศรีธรรมราช ไม่สามารถสัญจรผ่านได้ 1 สายทาง ได้แก่ ถนนทางหลวงชนบทสาย นศ.4021 แยกทางหลวงแผ่นดินหมายเลข 4151 - บ้านบางคลุ้ง อำเภอเชียรใหญ่ และชะอวด จังหวัดนครศรีธรรมราช บริเวณ กม. ที่ 10+000 - 10+900 น้ำท่วมสูง 25 เซนติเมตร และบริเวณ 14+900 - 16+750 น้ำท่วมสูง 50 เซนติเมตร และสามารถสัญจรผ่านได้ 1 สายทาง ได้แก่ ถนนทางหลวงชนบทสาย นศ.4002 แยกทางหลวงแผ่นดินหมายเลข 4224 - บ้านทานพอ อำเภอพิปูน และฉวาง จังหวัดนครศรีธรรมราช บริเวณ กม. ที่ 2+300 - 2+500 น้ำท่วมสูง 30 เซนติเมตร
ทั้งนี้ ทช. ได้ดำเนินการติดตั้งป้ายเตือน ป้ายแนะนำเส้นทางเลี่ยงบริเวณสายทางที่ได้รับผลกระทบจากอุทกภัยเรียบร้อยแล้ว พร้อมทั้งได้จัดเจ้าหน้าที่ติดตามสถานการณ์อุทกภัยอย่างใกล้ชิด เพื่อเข้าช่วยเหลือประชาชนและฟื้นฟูสายทางที่ได้รับผลกระทบอย่างเร่งด่วน ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม หากเกิดเหตุอุทกภัยบริเวณสายทางสามารถแจ้งเหตุได้ที่สายด่วนกรมทางหลวงชนบท โทร. 1146
วันอังคารที่ 14 ธันวาคม 2564
รมต. นร. นายอนุชา เป็นผู้แทนนายกรัฐมนตรี รับหนังสือสนับสนุนการถ่ายโอน รพ.สต. สู่ อปท.ทั่วประเทศ และพบปะ "กลุ่มบางกลอยคืนถิ่น" เรียกร้องตั้งกรรมการอิสระชุดใหม่แก้ปัญหาที่ดินทำกิน
รมต. นร. นายอนุชา เป็นผู้แทนนายกรัฐมนตรี รับหนังสือสนับสนุนการถ่ายโอน รพ.สต. สู่ อปท.ทั่วประเทศ และพบปะ "กลุ่มบางกลอยคืนถิ่น" เรียกร้องตั้งกรรมการอิสระชุดใหม่แก้ปัญหาที่ดินทำกิน
วันนี้ (14 ธันวาคม 2564) เวลา 13.00 น. ณ บริเวณประตู 5 ทำเนียบรัฐบาล นายอนุชา นาคาศัย รัฐมนตรีประจำสำนักนายกรัฐมนตรี เป็นผู้แทนนายกรัฐมนตรี รับหนังสือจากชมรมโรงพยาบาลส่งเสริมสุขภาพตำบล (ประเทศไทย) นำโดยนายสมศักดิ์ จึงตระกูล ประธานชมรมผู้อำนวยการโรงพยาบาลส่งเสริมสุขภาพตำบล (ประเทศไทย) และสมาคมองค์การบริหารส่วนจังหวัดแห่งประเทศไทย นำโดยนายบุญชู จันทร์สุวรรณ นายกสมาคมองค์การบริหารส่วนจังหวัดแห่งประเทศไทย โดยมี นายธีรภัทร ประยูรสิทธิ ปลัดสำนักนายกรัฐมนตรี นายชาญกฤช เดชวิทักษ์ ผู้ช่วยรัฐมนตรีประจำสำนักนายกรัฐมนตรี และนายชนะศักดิ์ อัตถาวงศ์ ที่ปรึกษารัฐมนตรีประจำสำนักนายกรัฐมนตรี ร่วมด้วย
โดยสาระสำคัญเป็นการให้กำลังใจนายกรัฐมนตรีในการผลักดันการถ่ายโอนภารกิจของโรงพยาบาลส่งเสริมสุขภาพตำบล (รพ.สต.) ให้แก่องค์กรปกครองส่วนท้องถิ่น รวมถึงการถ่ายโอนภารกิจสถานีอนามัยเฉลิมพระเกียรติ 60 พรรษา นวมินทราชินี ซึ่งที่ผ่านมานับแต่แผนการกระจายอำนาจให้แก่ อปท. บังคับใช้ ปัจจุบันมีการถ่ายโอนเรียบร้อยเพียง 84 แห่ง จากจำนวนทั้งสิ้น 9,876 แห่งเท่านั้น ซึ่งเป็นข้อกังวลว่าอาจขัดต่อแนวทางของรัฐบาลในการสร้างเสริมสุขภาพอนามัยในระดับปฐมภูมิ
จากนั้น เวลา 14.30 น. รัฐมนตรีประจำสำนักนายกรัฐมนตรีและคณะ ได้เดินทางไปพบปะกลุ่มบางกลอยคืนถิ่น นำหนังสือแถลงการณ์เรียกร้องให้มีการยกเลิกคณะกรรมการแก้ไขปัญหาที่อยู่อาศัย และที่ทำกิน รวมทั้งการพัฒนาและฟื้นฟูคุณภาพชีวิตของชาวกะเหรี่ยงในพื้นบ้านบางกลอย อำเภอแก่งกระจาน จังหวัเพชรบุรี ที่มีนายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อมเป็นประธาน โดยมีผลตั้งแต่วันที่ 3 ธันวาคม 2564 ที่ผ่านมา และขอให้ตั้งกรรมการชุดใหม่ที่ปราศจากหน่วยงานที่เป็นคู่ขัดแย้งและเป็นอุปสรรคต่อการแก้ไขปัญหา รวมทั้งมีความเป็นอิสระอย่างแท้จริง
รัฐมนตรีประจำสำนักนายกรัฐมนตรี กล่าวว่า พลเอก ประยุทธ์ จันทร์โอชา นายกรัฐมนตรี มีความห่วงใยพี่น้องประชาชนคนไทยอย่างทั่วถึงทุกพื้นที่ และได้เร่งรัดการขับเคลื่อนและแก้ไขปัญหาด้านต่าง ๆ รวมถึงพี่น้องประชาชนกลุ่มบางกลอย ซึ่งทุกความกังวลของพี่น้องบ้านบางกลอยวันนี้ ตนจะนำเรียนท่านนายกรัฐมนตรีเพื่อหาแนวทางแก้ไขปัญหาโดยเร็ว ทั้งนี้ ขอให้พี่น้องชาวบ้านบางกลอยมั่นใจ ว่าเราต่างอยู่บนผืนแผ่นดินเดียวกัน มีความเอื้ออาทรกัน และเคารพในศักดิ์ศรีของความเป็นมนุษย์ เราจะร่วมกันแก้ไขปัญหาเพื่อให้พี่น้องประชาชนมีชีวิตความเป็นอยู่ที่ดีขึ้น
......................................
วันอังคารที่ 26 กรกฎาคม 2565
ครม.เห็นชอบหลักเกณฑ์การกำหนดข้อจำกัดในการดำรงตำแหน่งหรือการประกอบอาชีพของบุคคลล้มละลายในกฎหมาย
ครม.เห็นชอบหลักเกณฑ์การกำหนดข้อจำกัดในการดำรงตำแหน่งหรือการประกอบอาชีพของบุคคลล้มละลายในกฎหมาย
วันที่ 26 กรกฎาคม 2565 น.ส.ไตรศุลี ไตรสรณกุล รองโฆษกประจำสำนักนายกรัฐมนตรีกล่าวว่า คณะรัฐมนตรี (ครม.) เห็นชอบหลักเกณฑ์การกำหนดข้อจำกัดในการดำรงตำแหน่งหรือการประกอบอาชีพของบุคคลล้มละลายในกฎหมาย ตามที่คณะกรรมการดำเนินการปฏิรูปกฎหมายในระยะเร่งด่วนเสนอ และให้ส่วนราชการนำไปใช้ประกอบการพิจารณาจัดทำร่างกฎหมายและการตรวจพิจารณากฎหมาย ซึ่งมีสาระสำคัญ เป็นการจำกัดสิทธิและเสรีภาพของบุคคลซึ่งเป็นหรือเคยเป็นบุคคลล้มละลายจะต้องพิจารณาให้สอดคล้องกับวัตถุประสงค์ของกฎหมายเป็นรายฉบับ รวมทั้งต้องพิจารณาถึงลักษณะการทำหน้าที่ ความรับผิดชอบ และผลกระทบอันอาจเกิดขึ้นจากการปฏิบัติงานในตำแหน่งหรืออาชีพนั้นด้วย     ทั้งนี้ จะพิจารณาตามประเภทตำแหน่งและอาชีพดังนี้คือ 1. ตำแหน่งสำคัญในภาครัฐ ควรกำหนดห้ามไม่ให้บุคคลล้มละลายหรือเคยเป็นบุคคลล้มละลายทุจริตดำรงตำแหน่งสำคัญทางการเมือง หรือตำแหน่งสำคัญอื่นในภาครัฐ เช่น สมาชิกสภาผู้แทนราษฎร สมาชิกวุฒิสภา หรือผู้ตรวจการแผ่นดิน เนื่องจากตำแหน่งดังกล่าวมีหน้าที่และอำนาจในการตัดสินใจในเรื่องสำคัญแทนบุคคลอื่น จึงควรเป็นบุคคลที่ได้รับความไว้วางใจจากสังคม
2.ตำแหน่งสำคัญในภาคเอกชน กฎหมายอาจกำหนดข้อจำกัดในการดำรงตำแหน่งเนื่องจากเหตุที่เป็นหรือเคยเป็นบุคคลล้มละลายไว้ได้ตามความจำเป็นและเหมาะสม โดยอาจกำหนดห้วงเวลาการห้ามไม่ให้บุคคลนั้นดำรงตำแหน่งไว้ด้วย เพื่อเป็นการจำกัดสิทธิและเสรีภาพที่ได้สัดส่วนตามความจำเป็น เช่น พระราชบัญญัติธุรกิจสถาบันการเงินพ.ศ.2551 ซึ่งห้ามมิให้สถาบันการเงินแต่งตั้งหรือยอมให้บุคคลซึ่งเป็นบุคคลล้มละลาย หรือพ้นจากการเป็นบุคคลล้มละลายมาแล้วไม่ถึง 5 ปี ทำหน้าที่ผู้จัดการ ผู้มีอำนาจจัดการ หรือที่ปรึกษาของสถาบันการเงิน
3.การดำรงตำแหน่งกรรมการ ในกรณีที่ตำแหน่งกรรมการนั้นจำเป็นต้องอาศัยความรู้และความเชี่ยวชาญความเกี่ยวข้องกับการบริหารจัดการทรัพย์สินหรือกิจการ ควรกำหนดห้ามไม่ให้บุคคลล้มละลายดำรงตำแหน่งกรรมการทุกกรณี ส่วนในกรณีที่ความเชี่ยวชาญของตำแหน่งกรรมการนั้นไม่ได้มีความเกี่ยวข้องกับการบริหารจัดการทรัพย์สินหรือกิจการ ย่อมไม่มีความจำเป็นต้องกำหนดให้การเป็นหรือเคยเป็นบุคคลล้มละลายเป็นข้อจำกัดในการดำรงตำแหน่ง
4.การรับราชการ ปัจจุบันกฎหมายว่าด้วยระเบียบบริหารงานบุคคลในภาครัฐหลายฉบับกำหนดข้อจำกัดห้ามบุคคลล้มละลายเข้ารับราชการ ซึ่งเมื่อพิจารณาจากเหตุผลและความจำเป็นตามหลักรัฐธรรมนูญและการปฏิบัติหน้าที่ราชการแล้ว กฎหมายไม่ควรกำหนดห้ามเป็นการทั่วไปไม่ให้บุคคลซึ่งเป็นหรือเคยเป็นบุคคลล้มละลายเข้ารับราชการ ทั้งในกรณีของการเป็นข้าราชการ พนักงานราชการ ลูกจ้างประจำ และลูกจ้างชั่วคราว
5.การประกอบอาชีพอื่นๆ หากเป็นอาชีพที่มีความเกี่ยวข้องกับการบริหารจัดการทรัพย์สินหรือกิจการ หรือมีเหตุผลหรือความจำเป็นอื่นที่ไม่อาจให้บุคคลล้มละลายเป็นผู้ปฏิบัติหน้าที่นั้นได้ ให้สามารถกำหนดข้อจำกัดดังกล่าวไว้ในกฎหมายตามความจำเป็นและเหมาะสมได้
ทั้งนี้ การนำหลักเกณฑ์ข้างต้นไปประกอบการพิจารณาการจัดทำร่างกฎหมายและการตรวจพิจารณาร่างกฎหมายที่อยู่ในความรับผิดชอบของส่วนราชการต่างๆ จะช่วยให้การจัดทำร่างกฎหมายไม่เป็นการจำกัดสิทธิและเสรีภาพของประชาชนจนเกินความจำเป็น มีความทันสมัย สอดคล้องกับสภาวการณ์มากขึ้น และช่วยลดอุปสรรคในการประกอบอาชีพของบุคคลล้มละลายด้วย
วันพฤหัสบดีที่ 20 มกราคม 2565
ข่าวดี “พื้นที่แหล่งอนุรักษ์ทะเลอันดามัน” อยู่ในบัญชีรายชื่อเบื้องต้นแล้ว (Tentative List) เตรียมเสนอขึ้นทะเบียนเป็นมรดกโลกทางธรรมชาติ
.....
นายธนกร วังบุญคงชนะ โฆษกประจำสำนักนายกรัฐมนตรี เผย ภายหลังคณะรัฐมนตรีเห็นชอบนำเสนอแหล่งมรดกทางธรรมชาติพื้นที่แหล่งอนุรักษ์ทะเลอันดามัน เพื่อเสนอขึ้นทะเบียนเป็นแหล่งมรดกโลกต่อศูนย์มรดกโลก องค์การยูเนสโก กรุงปารีส ประเทศฝรั่งเศสนั้น
.
ล่าสุด เว็บไซต์ของศูนย์มรดกโลก องค์การยูเนสโกได้บรรจุ “พื้นที่แหล่งอนุรักษ์ทะเลอันดามัน” ไว้ในบัญชีรายชื่อเบื้องต้น (Tentative List) เพื่อเสนอขอขึ้นทะเบียนเป็นแหล่งมรดกโลกทางธรรมชาติเป็นที่เรียบร้อยแล้ว
.
ทั้งนี้ นายกฯ ได้แสดงความรู้สึกยินดีพร้อมกล่าวชื่นชมหน่วยงานที่เกี่ยวข้อง ที่ได้เดินหน้าผลักดันจนประสบความสำเร็จไปขั้นหนึ่ง พร้อมขอให้ทุกหน่วยงานคำนึงถึงทรัพยากรธรรมชาติ ประโยชน์ของประชาชนในพื้นที่ และประเทศเป็นหลัก
.
การขึ้นทะเบียนเป็นแหล่งมรดกโลกทางธรรมชาตินั้น จะนำมาซึ่งความภาคภูมิใจให้คนไทย รวมทั้งเป็นการอนุรักษ์ธรรมชาติอย่างยั่งยืนอีกทางหนึ่งด้วย
.
อ่านเพิ่มเติม คลิกhttps://www.thaigov.go.th/news/contents/details/50671
#ไทยคู่ฟ้า#ร่วมต้านโควิด19
-------------------
วันอังคารที่ 8 กุมภาพันธ์ 2565
นายกฯ ขอทุกคนยกการ์ดสูง ต้านโควิด-19 ด้านโฆษก รบ. เตือนซื้อไม้ swab หวังเคลมเงินประกัน เป็นความผิดทางอาญา
.....
นายธนกร วังบุญคงชนะ โฆษกรัฐบาล เผย พล.อ.ประยุทธ์ จันทร์โอชา นายกรัฐมนตรี และ รมว.กลาโหม ประเมินสถานการณ์การแพร่ระบาดของโควิด-19 ในขณะนี้ แม้ว่าผู้ติดเชื้อจะเพิ่มจำนวนขึ้นถึงหลักหมื่นต่อเนื่อง แต่ผู้ป่วยที่มีอาการรุนแรงและเสียชีวิตยังถือได้ว่าค่อนข้างต่ำ พร้อมขอให้ประชาชนพยายามระวังตัวเอง โดยเฉพาะจากการสังสรรค์และรวมตัวคนหมู่มาก การป้องกันตนเองที่ดีที่สุดในขณะนี้ คือการฉีดวัคซีนเข็มกระตุ้น เพื่อเพิ่มภูมิต้านโรค โดยเฉพาะผู้ที่เป็นกลุ่มเสี่ยง
.
โฆษกรัฐบาล ยังได้กล่าวเตือนถึงกระแสข่าวการซื้อไม้ swab จากผู้ที่ติดโควิด-19 หวังติดเชื้อเพื่อเคลมประกันว่า ไม่ควรทำอย่างยิ่ง เนื่องจากจะเป็นอันตรายต่อสุขภาพแล้ว หากจงใจทำเพื่อหวังเคลมเงินประกัน ยังถือว่ามีความผิดฐานฉ้อฉลประกันภัย เป็นความผิดทางอาญา มีโทษจำคุกไม่เกิน 3 ปี หรือปรับไม่เกิน 300,000 บาท หรือทั้งจำทั้งปรับ
#ไทยคู่ฟ้า#ร่วมต้านโควิด19
-------------------
วันเสาร์ที่ 26 กุมภาพันธ์ 2565
รัฐมนตรีว่าการกระทรวงยุติธรรม ปลื้มผลักดันร่างกฎหมาย 2 ฉบับผ่านสภาสำเร็จ ขอบคุณส.ส.ฝ่ายรัฐบาล-ฝ่ายค้าน ร่วมแรงร่วมใจทำกฎหมายเพื่อประชาชน
รัฐมนตรีว่าการกระทรวงยุติธรรม ปลื้มผลักดันร่างกฎหมาย 2 ฉบับผ่านสภาสำเร็จ ขอบคุณส.ส.ฝ่ายรัฐบาล-ฝ่ายค้าน ร่วมแรงร่วมใจทำกฎหมายเพื่อประชาชน เตรียมเสนอสัดส่วนผู้เหมาะสมร่วมพิจารณาในกมธ.วุฒิสภา
นายสมศักดิ์ เทพสุทิน รัฐมนตรีว่าการกระทรวงยุติธรรม กล่าวว่า สภาผู้แทนราษฎรได้ผ่านร่างกฎหมายที่เกี่ยวข้องกับกระทรวงยุติธรรม 2 ฉบับ คือ ร่างพ.ร.บ. ป้องกันและปราบปรามการทรมานและการกระทำให้บุคคลสูญหาย หรือ กฎหมายอุ้มหาย และร่างพ.ร.บ.มาตรการป้องกันการทำความผิดซ้ำในความผิดเกี่ยวกับเพศหรือที่ใช้ความรุนแรง หรือ JSOC ตนต้องขอขอบคุณ ส.ส.ทุกท่านทั้งฝ่ายรัฐบาลและฝ่ายค้านที่ร่วมแรงร่วมใจกันจนกฎหมายผ่านสภาได้สำเร็จ เพราะทุกคนมองเห็นว่าเป็นกฎหมายที่สำคัญป้องกันผู้คนที่ถูกกระทำจากความรุนแรง จนเกิดอันตราย แม้ว่าที่ผ่านมาการประชุมสภาอาจจะไม่ราบรื่น มีปัญหาระหองระแหง แต่เมื่อมีร่างกฎหมายที่สำคัญเป็นประโยชน์กับประชาชน สมาชิกทุกคนก็สามารถร่วมแรงร่วมใจกันพิจารณาจนสำเร็จได้
นายสมศักดิ์ กล่าวอีกว่า สำหรับหลักการของกฎหมายทั้ง 2 ฉบับไม่ได้แตกต่างจากที่เราเสนอไปมากนัก เพราะเราทำจนสมบูรณ์จนผู้แปรญัตติไม่ติดใจอะไรมาก มีการปรับเล็กน้อยเพื่อให้กฎหมายเป็นที่ยอมรับของทุกคน โดยหลักสำคัญคือการสร้างความปลอดภัยให้กับสังคม ซึ่งหลังจากนี้จะส่งต่อให้กับวุฒิสภาพิจารณา เพื่อรับหลักการ และตั้ง กมธ. เพื่อพิจารณา โดยกระทรวงยุติธรรม จะเสนอ บุคคลที่เหมาะสมเข้าไปเป็น กมธ.ด้วย คือ ร่างกฎหมายอุ้มหาย จะเสนอ อาทิ ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม ว่าที่ร.ต.ธนกฤต จิตรอารีย์รัตน์ เลขา รมว.ยุติธรรมนายวัลลภ นาคบัว รองปลัดฯ ส่วนกฎมาย JSOC จะเสนอ อาทิ น.ส.ณัฐธ์ภัสส์ ยงใจยุทธ ผู้ช่วยรมว.ยุติธรรม พล.ต.ต.บรรพต มุ่งขอบกลาง ผบก.ปส.3
"ร่างกฎหมายทั้ง 2 ฉบับเป็นกฎหมายของประชาชนในการสร้างความปลอดภัยให้กับทุกคน ผมดีใจที่ร่างทั้งสองผ่านสภาฯ ซึ่งเป็นการการันตีว่ากฎหมายจะไม่ตกไป ตอนนี้กฎหมายมีชีวิตแล้ว เหลือเพียงแค่ให้วุฒิสภาพิจารณา หากสัปดาห์หน้าเข้าทันก็คงพิจารณาตั้งกมธ.ได้เลย ซึ่งคงไม่มีปัญหาอะไร เพราะทุกท่านก็คงจะเห็นด้วยกับการทำกฎหมายที่เป็นประโยชน์อย่างสูง"นายสมศักดิ์ กล่าว
วันพุธที่ 22 ธันวาคม 2564
PM: Suspension of Test & Go measure is temporary while registered travelers may enter Thailand as planned
PM: Suspension of Test & Go measure is temporary while registered travelers may enter Thailand as planned
December 21, 2021, at the Outer Santi Maitri Building, Government House, Prime Minister and Defense Minister Gen. Prayut Chan-o-cha chaired a meeting of the Committee for COVID-19 Situation Administration (CCSA) to reconsider measures on entering the Kingdom as part of the prevention of the spread of COVID-19 “Omicron” variant. Government Spokesperson Thanakorn Wangboonkongchana disclosed gist of the meeting as follows:
The following new measures will take effect from 0000hrs on December 22, 2021 to January 4, 2022:
- Thailand Pass will be closed for all “Test and Go” and “Sandbox” applications (except Phuket Sandbox) from 0000hrs on December 22, 2021 to January 4, 2022
- All travelers will be tested twice using the RT-PCR method. The second testing will take place at government-designated facilities (no additional cost). Close follow-up will be conducted on any developing symptom
- All residents in Thailand will be urged to reconsider overseas travel plan, especially to countries in Europe, America, Africa, and the Middle East. If the travel is necessary, they are required to undergo ATK testing right before travel, and conduct self-ATK testing occasionally while traveling.
- Equitable distribution of vaccines will be promoted. Additional vaccination sites will be established at bus terminals, ports, and airports.
According to the Government Spokesperson, approx. 200,000 applicants who have registered for Thailand Pass under the Test and Go scheme may continue their entry to Thailand as planned, but will be required to undergo the RT-PCR test twice, that is, the 1st and 7th day of entry. Cost for the 2nd test will be shouldered by the Thai Government. All the measures cited above are temporary, and will be further scrutinized taking into account health security of the Thai people and those who are entering the country.
Thailand has 27 confirmed Omicron infection cases (26 from those traveling into the country, and 1 local infection). The number of COVID-19 infection cases found under the Test and Go method is 83 in November, and 227 in December.
วันจันทร์ที่ 19 กรกฎาคม 2564
The cabinet met via a video conference on July 6, 2021.
The cabinet met via a video conference on July 6, 2021.
The cabinet met via a video conference on July 6, 2021. Some of the resolutions are as follows:
Title: Draft Royal Decree on prorogation of first ordinary session of the National Assembly, B.E. …
The Cabinet approved in principle the Draft Royal Decree on prorogation of the first legislative ordinary session of the National Assembly, B.E. …, as proposed by the Cabinet Secretariat.
According to Section 121 of the Constitution of the Kingdom of Thailand, each year there shall be two ordinary sessions of the National Assembly, each of which shall last 120 days. The day on which the first sitting is held shall be considered the commencement date of the first annual ordinary session, and the commencement date of the second annual ordinary session shall be fixed by the House of Representatives.
In light of the above, the convocation and prorogation dates of the National Assembly are set as follows:
Year
First annual ordinary session (B.E.)
Second annual ordinary session (B.E.)
วันจันทร์ที่ 21 มีนาคม 2565
โฆษกรัฐบาลเผย นายกฯ ขอบคุณคนไทยร่วมอวยพรวันเกิดอายุ ครบ 68 ปี พร้อมอวยพรกลับคืน ขอให้ทุกคนมีความสุข ยืนยันว่า ทุกวัน คือ วันทำงานเพื่อคนไทยและประเทศไทย
โฆษกรัฐบาลเผย นายกฯ ขอบคุณคนไทยร่วมอวยพรวันเกิดอายุ ครบ 68 ปี พร้อมอวยพรกลับคืน ขอให้ทุกคนมีความสุข ยืนยันว่า ทุกวัน คือ วันทำงานเพื่อคนไทยและประเทศไทย
วันนี้ 21 มี.ค. 65 นายธนกร วังบุญคงชนะ โฆษกประจำสำนักนายกรัฐมนตรี เผย พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม น้อมรับทุกคำอวยพรและการ์ดข้อความแสดงความปรารถนาดี เนี่องในโอกาสวันคล้ายวันเกิด 21 มีนาคม นี้ ครบ 68 ปี โดยได้ฝากขอบคุณคนไทยทุกคน โดยเฉพาะชาวเน็ต หรือ เน็ตซิติเซนต “ขอบคุณทุกคน ที่อวยพรผ่านเอกสาร สื่อโซเชียล ขอให้สนองตอบให้มีความสุข ทุกคน” ซึ่งทุกคำอวยพร เป็นการส่งมอบพลังและกำลังใจจากพี่น้องคนไทยถึงนายกรัฐมนตรีโดยตรง ยิ่งทำให้นายกรัฐมนตรีมุ่งมั่น ตั้งใจ ทุ่มเททำงานเพื่อเร่งสร้างโอกาสใหม่ๆ สำหรับคนไทยและประเทศไทย ให้เป็นพลังในการ “พลิกโฉมประเทศไทย”
“ท่านนายกรัฐมนตรียังย้ำว่า วันเกิดไม่ได้ถือเป็นวันพิเศษอะไร วันนี้ ยังคงเข้ามาทำงานที่ทำเนียบรัฐบาล เพื่อติดตามการดำเนินงานของทุกส่วนราชการตามปกติ ปัญหาประเทศรอไม่ได้ ดังนั้นทุกวันคือวันทำงานสำหรับประเทศชาติและประชาชน และด้วยอายุที่มากขึ้น ยิ่งสั่งสมประสบการณ์และความรอบรู้ ในการแก้ไขปัญหาบ้านเมืองให้มากยิ่งขึ้นไปด้วย” นายธนกรกล่าว
.............................